# Border collie

### A Wikipédiából, a szabad lexikonból.

Border collie
Származási ország
Nagy-Britannia
Osztályozás

FCI: | I. csoport: Pásztor- és juhászkutyák 1. szekció: terelőkutyák

Fajleírás (külső hivatkozások)
[1]

## [szerkesztés] Eredete

A skót határvidék juhászai már évszázadok óta használják ezt a kivételes fajtát juhaik terelésére. Mindazonáltal az FCI csak 1976-ban ismerte el.

## [szerkesztés] Fizikai jellemzői

gazdájával kedves,és őrzi a nyájat

### [szerkesztés] Általános megjelenés

Arányos kutya, a lágy külső vonalak kiváló belső harmóniát, bátorságot és tökéletes kiegyensúlyozottságot sugároznak.

### [szerkesztés] Vérmérséklet

Ellenálló és szorgalmas juhászkutya, sok-sok kitartással, buzgó, éber, figyelmes és nagyon intelligens. Soha nem lehet ideges, vagy támadó kedvű.

### [szerkesztés] Fej és koponya

A koponya széles, a fülek között lapos, oldalai fokozatosan és simán vékonyodnak el az orrig. A stop kifejezett. Az arcorri rész erős, hossza megegyezik az agykoponya hosszával. Az ajkak feszesek, tiszták. Az orrtükör nagy, általában fekete, a kék, barna, vörös egyedeknél a szőrzet színét követő árnyalatú. Az orr és az ajkak folt nélküliek.

### [szerkesztés] Szemek

Egymástól távol ülők, oválisak, közepesen nagyok, színe harmonizál az egyed színével. A sötétebb szemszín a kívánatos. Kivéve a barna egyedeknél, ahol a világosabb szín, a merléknél a kék, illetve kéken pettyezett megengedett. A tekintet gyöngéd, buzgó, figyelmes és intelligens.

### [szerkesztés] Fülek

Középméretűek, nem ülnek túlságosan közel egymáshoz, félig felállnak.

### [szerkesztés] Száj

A fogak épek, erősek. Az ollós harapás a kívánatos.

### [szerkesztés] Nyak

Mérsékelten hosszú, izmos, enyhén ívelt, a vállak irányába durvaság nélkül szélesedik el.

### [szerkesztés] Elülső rész

A vállak hosszúak, jól szögeltek a felkarral. A felső lábak jól csontozottak, egyenesek, szemből nézve párhuzamosak, könyökben sem kifelé, sem befelé nem fordulnak. A lábközép flexibilis.

### [szerkesztés] Törzs

A törzs mérsékelten hosszú, a bordák jól íveltek. A mellkas mély, mérsékelten széles, izmos, enyhén ívelt. A lágyék mély, nem felhúzott.

### [szerkesztés] Hátulsó rész

A far széles, izmos. A comb hosszú, széles izmos. A térd jó szögelésű, a csánk mély, erős, hátulról nézve egyenesek és párhuzamosak.

### [szerkesztés] Mancsok

Oválisak, jól párnázottak, erősek, épek. Az ujjak mérsékelten íveltek, szorosan záródnak. A körmök rövidek és erősek.

### [szerkesztés] Farok

Mélyen tűzött és tartott, csánkig érő, szőrrel dúsan borított. Izgalmi állapotban, illetve mozgás közben felemelkedhet, de sohasem a hát vonala fölé.

### [szerkesztés] Mozgás

Szabad mozgású, lágy mozdulatokkal, fáradhatatlan. A mancsát alig emeli mozgás közben, azt a benyomást kelti, hogy a kutya képes a legnagyobb titokban a leggyorsabban mozogni.

### [szerkesztés] Szőrzet

Dupla. A fedőszőrzet mérsékelten hosszú, sűrű, közepesen texturált. A rövid, sűrű, puha aljszőrrel együtt kiváló védelmet nyújt az időjárás viszontagságaival szemben. a közepesen hosszú szőrzet a nyakrészen sörényt alkot, a combok és a farok szőrrel jól fedett. A pofán, a füleken, a mellső lábakon (kivéve a zászlókat) a hátsó lábakon és a csánkrésznél a szőrzet rövid, sűrű. (Vannak rövid szőrű példányok is.)

### [szerkesztés] Színek

Fekete-fehér, kék-fehér, barna-fehér, vörös-fehér, tricolor. A melirozott változatok is engedélyezettek: blue-merle, red-merle. A fehér nem lehet uralkodó.

### [szerkesztés] Méret

Kanok marmagassága ált.: 48-53 cm Szukák marmagassága ált.: 48-51 cm

## [szerkesztés] Jellemző betegségek

Blue merle színű border collie

A túltenyésztett kutyafajtáknál fellépő csípődiszplázia a border collie-kat sem kerüli el. A fajta kutyáiban emellett előfordulhat a könyökdiszplázia, az osteocondritis (porcdarab levállás okzota porckárosodás), illetve az epilepszia és a pajzsmirigy túlműködése. A merle színezetet hordozó génből született homozigóta kutyáknál nagy a szem- és hallásproblémák kialakulásának lehetősége.

A neuronális ceroid lipofuscinosis (NCL) egy lizoszomális tárolási betegség, melynek során lizoszomális tárolási testek halmozódnak fel az állat többféle sejtében. A felhalmozódás következtében az agyat és a szemet érintő idegrendszeri sorvadás lép fel, amely jelentős idegrendszeri sérüléshez és korai elpusztuláshoz vezet. Az NCL a kölyök születésekor nem észlelhető, ám egy-két éves korban már jelentkeznek az első tünetek. A betegség kialakulásának életkora és súlyossága nagy mértékben függ az egyedtől. A tünetek között szerepel a motorikus funkciók feletti irányítás fokozatos elvesztése (rohamok, koordinálatlan izomrángások), a kognitív funkciók visszaesése (demencia) valamint a szokatlan viselkedés. A betegség néha látási zavarokkal is jár. A betegség súlyossága miatt a beteg border collie-k ritkán élik túl a 26-28 hónapos életkort. Jelenleg a betegségre nincsen ismert gyógymód vagy kezelés.

A collie szem-anomália (Collie Eye Anomaly, CEA) a border collie-k és más hasonló angol pásztorkutyák egyik örökletes betegsége, amely a retinára, az érhártyára és a szemfehérjére van hatással. A CEA az enyhe látási zavaroktól a vakságig terjedő mértékű lehet.

Az NCL-t és a CEA-t is egy autoszomális recesszív génhiba okozza. Ez a génmutáció valószínűleg spontán jelent meg a múltban egyetlen egy kutyában, de a fajtanemesítéssel és a szaporítással járó népességnövekedéssel egyre több és több leszármazottba került át. Az öröklődés autoszomálisan recesszív, azaz a hibás génnek mindkét szülőben jelen kell lennie ahhoz, hogy a kölyökben kialakuljon a betegség. A gént hordozó, de csak egyetlen hibás, illetve egy hibátlan génnel rendelkező egyedekben nem alakulnak ki a betegség tünetei, ám e hordozók a hibás gént továbbörökítik. Ha két hordozónak négy kölyke születik, akkor átlag 25% mutatja majd a betegség jeleit, 50% lesz tünetmentes hordozó és 25%-ban nem lesz jelen a gén.

Magyarországon a kölyköknek át kell esniük a ezen betegségek genetikai (DNS) szűrésén ahhoz, hogy törzskönyvezhetőek lehessenek.

A border collie-k aktív testmozgása emellett sportbalesetekhez (porcleválás, izomszakadás) is vezethet.

## [szerkesztés] Sport és munka a border collie-val

### [szerkesztés] Agility

### [szerkesztés] Obedience

### [szerkesztés] Dog dancing

### [szerkesztés] Terelés

### [szerkesztés] Flyball és frizbi

A Wikimedia Commons tartalmaz Border collie témájú médiaállományokat.

| Ez az emlősökről szóló lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../b/o/r/Border_collie.html"

Kategóriák: Csonkok (emlősök) | Csonkok 2006 májusából | Kutyafajták

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Dansk
- Deutsch
- Esperanto
- Español
- Suomi
- Français
- עברית
- Italiano
- 日本語
- Plattdüütsch
- Nederlands
- ‪Norsk (bokmål)‬
- Polski
- Português
- Русский
- Slovenčina
- Svenska